C O N T R A C T   CADRU
DE  VÂNZARE-CUMPĂRARE A  ENERGIEI  ELECTRICE PE POCB


nr.____ din ziua___ luna _____ anul_____

Între părţile contractante
[denumire Participant], [societate [tipul societății, ex. societate cu răspundere limitată]], înregistrată în conformitate cu legislația Republicii Moldova, având sediul în [adresă juridică], titular de licență [seria, numărul], emisă de ANRE la data de [data], reprezentată legal de către: [nume prenume], în baza [temei de reprezentare, ex. Statut, procură de reprezentare],
în nume propriu |_| / ca agregator |_|,
denumită în continuare „Vânzător”,  pe de o parte şi,
 [denumire Participant], [societate [tipul societății, ex. societate cu răspundere limitată]], înregistrată în conformitate cu legislația Republicii Moldova, având sediul în [adresă juridică], titular de licență [seria, numărul], emisă de ANRE la data de [data], reprezentată legal de către: [nume prenume], în baza [temei de reprezentare, ex. Statut, procură de reprezentare], 
în nume propriu |_| / ca agregator |_|,
denumită în continuare „Cumpărător”, 
denumite în mod individual „Parte”  și în mod colectiv „Părţi”,
au încheiat prezentul Contract în conformitate cu rezultatul licitaţiei (codul sesiunii)…………….................din data………....................

Terminologie
Art. 1. Termenii utilizaţi în prezentul Contract sunt definiţi în Anexa 1.
Obiectul Contractului
[bookmark: _Hlk132108388]Art. 2. (1) Obiectul Contractului îl constituie vânzarea-cumpărarea cantității de energie electrică menționată în Anexa 2, incluzând termenii și condițiile privind vânzarea - cumpărarea, garantarea, facturarea, plata şi alte servicii, la preţul de Contract prevǎzut în Anexa 3, tranzacţionată prin intermediul Pieței Organizate a Contractelor Bilaterale (POCB), cu respectarea întocmai a prevederilor Procedurii privind tranzacționarea pe POCB.
(2) Prețul de Contract este prețul de închidere a licitației și este ferm pentru ambele Părți pe toată durata Contractului. Prețul de Contract nu poate fi renegociat sau modificat prin acordul Părților; acesta se ajustează exclusiv potrivit formulei de ajustare prevăzute în Anexa 3, în cazul în care opțiunea privind aplicarea formulei de ajustare a fost prevăzută expres în oferta inițiatoare și este reflectată ca atare în Anexa 3. În acest caz, formula se aplică lunar, începând cu prima zi de livrare.
Condiţii de desfăşurare a vânzării – cumpărării 
Art. 3. (1) Cantitatea de energie electrică contractată prevăzută în Anexa 2, este fermă. Cantitatea rezultată în urma exercitării opțiunii de variație potrivit alin. (2) este de asemenea fermă. Deviațiile cantității efective față de cantitatea contractată care se încadrează în limita procentului de variație convenit potrivit Anexei 2 nu constituie notificări fizice eronate în sensul alin. (5) și al Art. 8 și nu atrag răspunderea prevăzută de acestea. În ambele cazuri Vânzătorul își asumă obligaţia de a o livra în reţeaua electricǎ de transport şi/sau distribuţie şi de a o vinde Cumpărătorului, iar Cumpărătorul își asumă obligaţia de a o prelua şi cumpăra la preţul de Contract din Anexa 3, în conformitate cu prezentul Contract, Procedura POCB, RPEE și reglementările aplicabile.
(2) În cazul în care opțiunea privind variația cantității pe intervalul de decontare a fost prevăzută expres în oferta inițiatoare aceasta este reflectată întocmai în Anexa 2. În acest caz, Partea indicată în Anexa 2 ca având acest drept poate modifica cantitatea contractată, exclusiv în limita procentului maxim de variație și cu respectarea condițiilor prevăzute în Anexa 2. 
Variația operează în limita procentului maxim prevăzut în Anexa 2 în conformitate cu RPEE.
(3) În situaţia activării opțiunii de variație prevăzută în Anexa 2, noua cantitate de energie electrică rezultată din Contract este notificată la OPEM, în conformitate cu cerinţele şi termenele stabilite în RPEE. În situaţia neacceptării de către cealaltă  Parte,  cantitatea notificată la OPEM  este cea solicitată de Partea îndreptățită. În situaţia  în care ambele Părți activează opțiunea, se ia în considerare notificarea cu valoarea cea mai mică.
(4) În cazul în care opțiunea privind variația cantității nu este prevăzută expres în oferta inițiatoare și în Anexa 2, cantitatea contractată este fermă și nu poate fi modificată ulterior.
(5) Partea care activează opțiunea privind variația cantității sau, după caz, Partea care transmite notificări fizice eronate, incomplete, tardive sau în cazul neexpedierii notificărilor către OPEM și/sau PRE/reprezentantul PRE suportă integral consecințele financiare generate de respectiva acțiune sau omisiune, inclusiv costurile de dezechilibru, penalitățile și orice alte costuri rezonabile și justificate suportate de cealaltă Parte în legătură cu acestea.
(6) În sensul prezentului articol, notificare fizică eronată înseamnă orice notificare fizică transmisă cu date inexacte, incomplete sau în afara termenelor stabilite în Regulamentul privind clauzele și condițiile pentru părțile responsabile pentru echilibrare, aprobat prin Hotărârea ANRE nr. 853/2025, cu modificările și completările ulterioare, indiferent de cauza abaterii.
(7) OPEM nu răspunde pentru activarea, neactivarea sau aplicarea opțiunii privind variația cantității, pentru notificările fizice transmise de Părți către OPEM și/sau PRE/reprezentantul PRE și nici pentru dezechilibrele sau consecințele financiare rezultate din acestea.
Art. 4. Energia electrică vândută/cumpărată conform prezentului Contract trebuie să fie confirmată de Părți în conformitate cu cerinţele şi termenele stabilite în RPEE și în Regulamentul privind clauzele și condițiile pentru părțile responsabile pentru echilibrare aprobat prin Hotărârea ANRE nr. 853/2025, cu modificările și completările ulterioare. Responsabilitatea pentru transmiterea, corectitudinea și confirmarea notificărilor fizice către OPEM/PRE revine exclusiv Părților, în conformitate cu reglementările aplicabile.
Art. 5. Nici una din prevederile acestui Contract, referitoare la obligaţiile Vânzătorului de a vinde cantităţile contractate la preţul de Contract, nu exonerează Vânzătorul de obligaţia de a respecta strict dispoziţiile OST, date în conformitate cu prevederile Codului rețelelor electrice privind racordarea la rețelele electrice, aprobat prin Hotărârea Consiliului de administrație al ANRE nr. 423/2019 și ale Regulamentului privind dirijarea prin dispecer a sistemului electroenergetic, aprobat prin Hotărârea Consiliului de administrație al ANRE nr. 316/2018, cu modificările și completările ulterioare. 
Art. 6. Niciuna din prevederile acestui Contract referitoare la obligaţiile Cumpărătorului de a cumpăra cantităţile contractate la preţul de Contract nu exonerează Cumpărătorul de obligaţia de a respecta strict dispoziţiile OST, date în conformitate cu prevederile Codului rețelelor electrice privind racordarea la rețelele electrice, aprobat prin Hotărârea Consiliului de administrație al ANRE nr. 423/2019 și ale Regulamentului privind dirijarea prin dispecer a sistemului electroenergetic, aprobat prin Hotărârea Consiliului de administrație al ANRE nr. 316/2018, cu modificările și completările ulterioare.
Art. 7. Cantitatea de energie electrică vândută/cumpărată de Părți, conform prezentului Contract, face parte din Schimbul de energie electrică notificat de fiecare dintre PRE care și-a asumat responsabilitatea echilibrării pentru fiecare dintre Părțile Contractului.
Art. 8. (1) În vederea producerii efectelor Contractului, fiecare Parte se obligă, ca pe toată perioada de derulare a Contractului, să îşi respecte obligaţiile ce îi revin ca PRE în relaţia cu OST sau cu PRE căreia i-a transferat responsabilitatea echilibrării şi trebuie sǎ notifice, direct sau indirect, OST, Schimbul de energie electrică conform cantitǎţilor de energie electricǎ din prezentul Contract. Părţile îşi comunică una alteia denumirea şi codul EIC al PRE care are responsabilitatea echilibrării pentru fiecare din Părţi. Datele referitoare la PRE corespunzătoare fiecărei Părţi sunt precizate în Anexa 4.
(2) În cazul în care Părţile din cadrul prezentului Contract sunt înregistrate în cadrul aceleiaşi PRE, alocarea costurilor generate de dezechilibrele datorate notificărilor fizice eronate se face conform metodei de alocare interne a respectivei PRE participanților pe care îi reprezintă. Aceasta nu afectează dreptul Părții neculpabile de a recupera de la Partea care a generat dezechilibrul costurile suportate în legătură cu acesta.
(3) În cazul în care Părţile din cadrul prezentului Contract sunt înregistrate ca/în PRE diferite, consecinţele financiare pe care o Parte le suportă pentru dezechilibre, ca urmare a transmiterii de către cealaltă Parte a unei notificări fizice eronate, incomplete sau tardive privind Schimbul de energie electrică aferent prezentului Contract, sunt recuperate de la Partea care a transmis notificarea respectivă. 
(4) În cazul în care Părţile sunt înregistrate ca/în PRE diferite şi ambele Pǎrţi transmit notificǎri fizice eronate, incomplete sau tardive, consecinţele financiare aferente sunt suportate proporţional, prin raportarea dezechilibrului generat de fiecare Parte la suma dezechilibrelor generate de ambele Părți. 
    (5) Consecințele financiare prevăzute la alin. (3) și (4) se determină pe baza datelor de decontare  a dezechilibrelor comunicate de PRE și/sau de OST, în condițiile Regulamentul privind clauzele și condițiile pentru părțile responsabile pentru echilibrare aprobat prin Hotărârea Consiliului de administrație al ANRE nr. 853/2025.
Perioada de valabilitate a Contractului
Art. 9. (1) Perioada de valabilitate a prezentului Contract  va începe la data semnării lui de ambele Părţi (Data Intrării în Vigoare) şi va înceta la data de ……............ (Data de Expirare). 
(2) Începerea livrării este condiţionată de îndeplinirea în termen de către Vânzător/Cumpărător a obligaţiilor sale cuprinse în Anexa 6.
(3) La expirarea Perioadei de Valabilitate, Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum iau naştere din prezentul Contract înainte de sfârşitul Perioadei de Valabilitate. Prezentul alineat nu aduce atingere clauzelor care, prin natura lor, supraviețuiesc încetării Contractului, precum cele privind confidențialitatea și soluționarea litigiilor.
Obligaţii şi drepturi
Art. 10. Vânzătorul are următoarele obligaţii:
(1) [bookmark: _Hlk8804499]să deţină şi să menţină în vigoare pe durata Contractului licenţa acordată de ANRE sau, după caz, documentele în baza cărora, conform legislației în vigoare, a dispus de dreptul de a încheia Contractul. 
(2) să livreze Cumpărătorului energia electrică contractată în termenii și condițiile prezentului Contract.
(3) să mențină, pe întreaga durată a Contractului, codurile EIC, calitatea de parte responsabilă pentru echilibrare sau relația contractuală cu un PRE/reprezentant PRE, precum și orice alte condiții legale, tehnice, financiare și operaționale necesare livrării energiei electrice și executării Contractului.
(4) să elibereze de sub obligații garanția de bună execuție constituită de către Cumpărător, în termen de 3 (trei) zile lucrătoare de la data achitării tuturor datoriilor financiare, în cazul în care Contractul a încetat.	
(5) în cazul în care, potrivit modelului de plată stabilit în Anexa 5 și Anexa 6, această obligație îi revine, să constituie, să mențină, să reconstituie garanția de bună execuție care poate fi depusă în original la sediul Cumpărătorului sau transmisă prin SWIFT la o bancă agreată de Cumpărător.
(6) să suporte integral consecințele financiare justificate documentar generate de notificările fizice eronate, incomplete sau tardive transmise de Vânzător, de PRE/reprezentantul PRE al acestuia ori de orice altă persoană care acționează în numele sau pe seama Vânzătorului, inclusiv costurile de dezechilibru, penalitățile și orice alte costuri rezonabile și justificate documentar suportate de Cumpărător în legătură cu acestea. 
(7) [bookmark: _Hlk8297965]să plătească Cumpărătorului, în caz de rezoluțiune din vina Vânzătorului, penalităţile şi sumele compensatorii prevăzute în Anexa 7.
(8) să respecte prevederile prezentului Contract, ale anexelor sale, ale Procedurii POCB, ale RPEE, ale reglementărilor ANRE și ale legislației aplicabile.
(9) să notifice imediat, dar nu mai târziu de [*] Cumpărătorul despre orice eveniment care poate afecta capacitatea de a livra energia electrică contractată, inclusiv suspendarea, retragerea, expirarea sau modificarea licenței, pierderea calității de PRE ori încetarea relației contractuale cu PRE/reprezentantul PRE.
Art. 11. Vânzătorul are următoarele drepturi:
(1) să factureze Cumpărătorului energia electrică livrată şi penalităţile conform Anexelor 5 și 7 şi să încaseze contravaloarea acestora.
(2) să solicite Cumpărătorului constituirea unei garanții de bună execuție/plată în conformitate cu prevederile Anexei 6.
(3) în caz de neplată la termen a sumelor datorate de Cumpărător, să întrerupă livrarea de energie electrică Cumpărătorului cu respectarea prevederilor Art. 17 şi să execute garanţia de bună execuție ca urmare a neplăţii facturii şi penalităţilor de întârziere calculate în Anexa 7.
(4) să factureze Cumpărătorul pentru cantitatea de energie electrică nelivrată/nepreluată și pentru compensațiile aferente ca urmare a întreruperii/suspendării livrării de energie electrică din cauze imputabile Cumpărătorului astfel cum sunt acestea menționate la Art. 17, în cuantumul stabilit în conformitate cu dispozițiile Anexei 7.
(5) în cazul în care Vânzătorul este desemnat, prin Anexa 2, Parte îndreptățită să exercite opțiunea de variație a cantității, să activeze unilateral această opțiune, în limita procentului maxim de variație prevăzut în Anexa 2. 
(6) să refuze motivat cererea făcută de Cumpărător privind activarea opțiunii de modificare a cantității pe interval de decontare a dezechilibrelor ce va fi livrată conform Anexei 2, dacă este cazul, și numai în situația existenței unui motiv valabil pentru un astfel de refuz, astfel cum este enumerat în Anexa nr. 2.
(7) să suspende executarea obligațiilor corelative (inclusiv livrarea) în cazul în care Cumpărătorul nu constituie, nu menține sau nu reîntregește garanția de bună execuție în condițiile Anexei 6 ori nu își execută obligațiile esențiale asumate prin Contract.


Art. 12. Cumpărătorul are următoarele obligaţii:
(1) să preia și să cumpere de la Vânzător cantitatea de energie electrică contractată, în condițiile prezentului Contract, ale Anexei 2, ale Anexei 3, ale rezultatului licitației și ale Confirmării de tranzacție emise de OPEM în conformitate cu Procedura POCB; 
(2) să achite integral și la termen valoarea energiei electrice cumpărate în baza prezentului Contract, în conformitate cu factura emisă de Vânzător și cu termenele, condițiile și mecanismul de plată prevăzute în Anexa 5; 
(3) să deţină şi să menţină în vigoare pe durata Contractului licenţa acordată de ANRE, sau după caz, documentele în baza cărora, conform legislației în vigoare, a dispus de dreptul de a încheia Contractul.
(4) să mențină, pe întreaga durată a Contractului, codurile EIC, calitatea de parte responsabilă  pentru echilibrare sau relația contractuală cu un PRE/reprezentant PRE, precum și orice alte condiții legale, tehnice, financiare și operaționale necesare cumpărării energiei electrice și executării Contractului.
(5) în cazul în care, potrivit modalității de plată stabilită în Anexa 5 și Anexa 6, această obligație îi revine, să constituie, să mențină, să reîntregească valoarea  garanției de bună execuție în forma, cuantumul, termenul și condițiile prevăzute în Anexa 6,  aceasta poate fi depusă în original, la sediul Vânzătorului, sau transmisă prin SWIFT la o bancă agreată de Vânzător în condiţiile specificate în Anexa 6.
(6) în cazul în care, potrivit Anexei 6, beneficiază de garanția de bună execuție constituită de Vânzător, să o elibereze în termen de 3 (trei) zile lucrătoare de la achitarea integrală a tuturor datoriilor financiare, în cazul încetării Contractului;
(7) să suporte integral consecințele financiare justificate documentar generate de notificările fizice eronate, incomplete sau tardive transmise de Cumpărător, de PRE/reprezentantul PRE al acestuia ori de orice altă persoană care acționează în numele sau pe seama Cumpărătorului, inclusiv costurile de dezechilibru, penalitățile și orice alte costuri rezonabile și justificate documentar suportate de Vânzător în legătură cu acestea; 
(8) să plătească Vânzătorului, în caz de rezoluțiune din vina Cumpărătorului, penalităţile şi sumele compensatorii prevăzute în Anexa 7.
(9) să respecte prevederile prezentului Contract, ale anexelor sale, ale Procedurii POCB, ale RPEE, ale reglementărilor ANRE și ale legislației aplicabile; 
(10)  să informeze fără întârziere Vânzătorul despre orice eveniment care îi poate afecta capacitatea de a executa Contractul, inclusiv suspendarea, retragerea, expirarea sau modificarea licenței, pierderea calității de PRE ori încetarea relației contractuale cu PRE/reprezentantul PRE.
Art. 13. Cumpărătorul are următoarele drepturi:
(1) să primească cantitatea de energie electrică contractată în conformitate cu prevederile prezentului Contract ale Anexei 2, ale Anexei 3, ale rezultatului licitației și ale Confirmării de tranzacție emise de OPEM în conformitate cu Procedura POCB, sub rezerva îndeplinirii de către Cumpărător a obligațiilor sale de plată, de constituire și menținere a garanției de bună execuție și a celorlalte obligații prevăzute de prezentul Contract.
(2) să solicite Vânzătorului executarea corespunzătoare și la termen a obligațiilor de livrare, notificare, cooperare și conformare prevăzute de prezentul Contract, anexele acestuia, Procedura POCB, RPEE și reglementările aplicabile.
(3) să solicite constituirea de către Vânzător a unei garanții de bună execuție în conformitate cu prevederile Anexei 6.
(4) să execute garanția de bună execuție constituită de Vânzător, în cazurile, termenele și condițiile prevăzute de prezentul Contract și de Anexa 6, inclusiv în cazul neexecutării sau executării necorespunzătoare de către Vânzător a obligațiilor de livrare, notificare, constituire a garanției ori de plată a sumelor datorate Cumpărătorului. 
(5) în caz de nelivrare, să factureze Vânzătorului cantitatea de energie electrică nelivrată și penalitățile aferente, conform Anexelor 5 și 7, și să încaseze contravaloarea acestora.
(6) să recupereze de la Vânzător toate costurile, pierderile și cheltuielile rezonabile suportate ca urmare a nelivrării, livrării incomplete sau neconforme ori a notificărilor fizice eronate, incomplete sau tardive transmise de Vânzător, de PRE/reprezentantul PRE al acestuia ori de orice altă persoană care acționează în numele sau pe seama Vânzătorului, inclusiv costurile de dezechilibru, penalitățile și costurile rezonabile de documentare și recuperare. 
(7) să solicite Vânzătorului plata penalităților, sumelor compensatorii, despăgubirilor și a oricăror alte sume datorate potrivit prezentului Contract și anexelor acestuia. 
(8) să solicite Vânzătorului transmiterea informațiilor și documentelor necesare executării Contractului, inclusiv în legătură cu livrarea energiei electrice, notificările fizice, garanția de bună execuție și menținerea licențelor, autorizațiilor, codurilor EIC și a calității de PRE ori a relației contractuale cu PRE/reprezentantul PRE. 
(9) să suspende executarea obligațiilor sale corelative, în condițiile prezentului Contract și ale legislației aplicabile, în cazul în care Vânzătorul nu constituie, nu menține, nu reîntregește valoarea garanției de bună execuție în condițiile Anexei 6 ori nu își execută obligațiile esențiale asumate prin Contract. 
(10) în cazul în care Cumpărătorul este desemnat, prin Anexa 2, Parte îndreptățită să exercite opțiunea de variație a cantității, să activeze unilateral această opțiune, în limita procentului maxim de variație prevăzut în Anexa 2.
(11) să refuze motivat cererea făcută de Vânzător privind activarea opțiunii de modificare a cantității pe interval de decontare ce va fi livrată conform prevederilor Anexei 2, dacă este cazul, și numai în situația existenței unui motiv valabil pentru un astfel de refuz, astfel cum este enumerat în Anexa 2.
Art. 14. (1) Părţile se obligă una faţă de cealaltă să deţină şi să păstreze pe parcursul derulării Contractului toate aprobările, licențele, autorizațiile, codurile EIC, contractele PRE și drepturile necesare pentru încheierea și exercitarea obligaţiilor cuprinse în prezentul Contract, respectând în acelaşi timp toate prevederile legale.
(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor Art. 15, la toate informaţiile, documentaţiile sau datele necesare pentru buna derulare a prezentului Contract.
(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.
Confidenţialitatea
Art. 15. (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă Parte în baza prezentului Contract şi să nu le dezvăluie unei terţe Părţi, în totalitate sau parţial, fără consimţământul scris al celeilalte Părţi.
(2) Fac excepţie de la prevederile alin.(1):
a) informațiile solicitate de autoritățile competente, în conformitate cu reglementările în vigoare, ori a căror dezvăluire este impusă de lege;
b) informaţiile care au fost făcute publice, în alt mod decât prin încălcarea obligației de confidențialitate;
c) informaţiile transmise OST, în conformitate cu prevederile RPEE ori OPEM, în conformitate cu Regulamentul privind clauzele și condițiile pentru părțile responsabile pentru echilibrare aprobat prin Hotărârea ANRE nr. 853/2025, cu modificările și completările ulterioare. 
(3) Părțile se obligă să se asigure că persoanele cărora le sunt divulgate informații confidențiale în condițiile prezentului articol sunt informate cu privire la caracterul confidențial al acestora și, după caz, sunt ținute de obligații de confidențialitate corespunzătoare.
(4) Prevederile alin. (1) rămân valabile timp de 5 ani după încetarea valabilităţii prezentului Contract cu excepția cazului în care legislația aplicabilă impune o perioadă mai lungă.
Cesiunea Contractului
Art. 16. (1) Niciuna dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi, conform legislaţiei în vigoare. Acordul la cesiune nu poate fi refuzat în mod nerezonabil și nejustificat.
(2) În vederea cesionării, Partea care cesionează trebuie să prezinte documentele din care rezultă că toate drepturile și obligațiile aferente derulării Contractului sunt  transmise integral de către cedent, către cesionar și că acesta  deține licența acordată de ANRE ori, după caz, documentele prevăzute de legislația în vigoare pentru a-și asuma calitatea de Parte. Cesiunea produce efecte față de cealaltă Parte de la data exprimării acordului scris al acesteia. Cedentul rămâne ținut de obligațiile născute anterior cesiunii, precum și de cele a căror preluare de către cesionar nu a fost acceptată expres de cealaltă Parte; 
Întreruperea livrărilor de energie electrică
Art. 17. (1) În situația în care Contractul a fost încheiat cu plata facturilor după livrarea energiei electrice cu obligația Cumpărătorului de a constitui scrisoare de garanție bancară, întreruperea livrării de energie din iniţiativa Vânzătorului, înainte de data încetării Contractului, poate fi dispusă cu respectarea următoarelor condiții:
a) au trecut mai mult de 3 (trei) zile lucrătoare de la termenul limită de plată a facturilor emise conform Anexei 5, iar Cumpărătorul nu a achitat suma restantă; 
b) Vânzătorul a transmis Cumpărătorului, după expirarea termenului prevăzut la lit. a), un preaviz prin care acordă un termen suplimentar de plată de [3] zile lucrătoare;
c) a fost depășit termenul prevăzut la alin. (1) lit. b) şi suma restantă nu a fost achitată, termen după care Vânzătorul poate decide întreruperea livrării de energie electrică la Cumpărător şi executarea garanţiei bancare, în vederea recuperării tuturor sumelor aferente obligaţiilor de plată ale Cumpărătorului, până în momentul întreruperii livrărilor;
(2) În situația în care Contractul a fost încheiat cu plata în avans, fără obligația Cumpărătorului de a constitui scrisoare de garanție bancară de bună execuție, întreruperea livrării de energie din inițiativa Vânzătorului, înainte de data încetării Contractului, poate fi dispusă cu respectarea următoarelor:
a) a trecut 1 (una) zi lucrătoare de la termenul limită de plată a facturilor emise conform Anexei 5, iar Cumpărătorul nu a achitat contravaloarea facturilor scadente;
b) Vânzătorul a transmis Cumpărătorului o notificare privind întreruperea livrării de energie electrică, începând cu prima zi a perioadei pentru care a fost emisă factura de avans, care nu a fost achitată la scadență;
c) pentru perioada în care livrările au fost sistate vor fi emise facturi pentru ajustare/corectare;
d) în cazul neexecutării de către Vânzător a obligației de livrare aferente perioadei achitate în avans, Cumpărătorul are dreptul la restituirea imediată a avansului corespunzător energiei nelivrate, precum și la remedii echivalente celor prevăzute în favoarea Vânzătorului la alin. (1) și (2).
(3) Reluarea livrării energiei electrice se poate realiza, după achitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte garanţia bancară conform Anexei 6, în termen de maximum 3 (trei) zile lucrătoare de la întreruperea livrării, în cazul în care aceasta a fost executată. Reluarea livrării se face în termen de cel mult 2 (două) zile lucrătoare de la primirea la Vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol. 
(4) Reluarea livrării se solicită în scris de către Cumpărător conform termenului precizat în Anexa 5. În cazul în care Cumpărătorul nu solicită reluarea în acest termen, Vânzătorul îi transmite o notificare prin care îi acordă un termen suplimentar de [3] zile lucrătoare pentru a solicita reluarea și îl înștiințează că, în lipsa solicitării, Contractul va înceta. Dacă nici în acest termen suplimentar Cumpărătorul nu solicită reluarea, Contractul încetează la data indicată în notificarea Vânzătorului. Prezentul alineat nu este aplicabil în cazul în care a intervenit rezoluțiunea de drept a Contractului conform Art. 18 lit.c).
 Rezoluțiunea contractului
Art. 18. (1) Constituie Cauze de Rezoluțiune următoarele situații, în prezența cărora Partea îndreptățită poate declara rezoluțiunea Contractului prin notificare, în condițiile alin. (2) și (3), fără intervenția instanței, sub rezerva regimului special prevăzut la alin. (6) pentru Cauza de Rezoluțiune de la lit. d): 
a) Din iniţiativa uneia din Părţi în cazul în care cealaltă Parte refuză să încheie un act adiţional la acest Contract, în condiţiile modificării reglementărilor şi/sau circumstanţelor, aşa cum este definită în Art. 22, care au stat la baza încheierii acestuia într-un termen de 20 (douăzeci) zile calendaristice de la data apariţiei acestor modificări. Rezoluțiunea în acest temei operează numai dacă Părțile nu ajung la o înțelegere în termenul de 20 de zile calendaristice menționat.
b) Netransmiterea notificărilor/Suspendarea ca PRE: în cazul în care cealaltă Parte nu asigură transmiterea notificărilor fizice prin intermediul PRE  pentru tranzacțiile aferente acestui Contract timp de 3 (trei) zile consecutive sau în cazul în care cealaltă Parte nu mai este înregistrată ca PRE sau nu mai are delegată responsabilitatea echilibrării unui alt PRE. 
c) Neexecutarea: Neexecutarea oricărei obligaţii conform prevederilor prezentului Contract (alta decât atunci când o astfel de obligaţie este stinsă în caz de justificare datorită unui impediment (forță majoră)), inclusiv neefectuarea unei plăţi, de către o Parte sau de către Terțul său Garant (dacă există), neconstituirea unei Garanţii de Bună Execuţie sau:
i. conform Contractului: dacă, în cazul în care are loc o neexecutare a unei plăţi, această neexecutare nu este remediată în 3 (trei) zile lucrătoare de la cererea scrisă, sau, în cazul oricărei alte neexecutări (căreia nu îi este  aplicabil sub-paragraful (ii) de mai jos), dacă o astfel de neexecutare nu este remediată în 5 (cinci) zile lucrătoare de la cererea scrisă; 
ii. conform oricărei Garanţii de Bună Execuţie (după acordarea oricărui preaviz sau perioade de grație aplicabile).
d) Dizolvare/Insolvabilitate/ Sechestru: o Parte sau Terțul său Garant: 
i. se dizolvă (altfel decât ca urmare a unei fuziuni);
ii. devine incapabilă sau nu reușește să-și achite datoriile, sau admite în scris incapacitatea generală de a-și plăti datoriile la scadență; 
iii. este declarat(ă) în stare de faliment în condiţiile prevederilor oricărui act aplicabil privind falimentul;
iv. s-a dispus radierea ca urmare a insolvabilității;
v. îşi pierde capacitatea legală şi capacitatea deplină de exercitare necesare pentru îndeplinirea obligaţiilor ce ii revin;
vi. un creditor garantat al său ia în posesie toate sau aproape toate bunurile sale, sau se instituie sechestru sau altă măsură asiguratorie asupra majorității bunurilor sale, se începe o executare silită sau altă procedură judiciară de executare a tuturor sau a majorității bunurilor sale;
vii. nu are în patrimoniu active care ar face obiectul recuperării creanţelor de către cealaltă Parte;
viii. are loc o împrejurare care, sub incidența legii oricărei jurisdicții, are același efect ca și situațiile specificate la punctele i)-vii.
e) Declarații și garanţii: dacă o declarație sau o garanţie dată sau repetată sau socotită a fi fost dată sau repetată de către o Parte la acest Contract sau de către Terțul său Garant într-o Garanţie de Bună Execuţie se dovedeşte a fi fost incorectă sau înşelătoare cu privire la aspecte semnificative la momentul când a fost dată sau repetată sau socotită a fi fost dată sau repetată.
f) Neîndeplinirea obligației de a livra sau de a primi: neexecutarea de către o Parte a obligaţiei sale de a livra sau de a primi energie electrică în conformitate cu prezentul Contract, (în afara situației în care Partea este exonerată de astfel de obligaţii în caz de justificare datorită unui impediment (forță majoră)) pentru mai mult de 3 (trei) zile consecutive sau pentru mai mult de 3 (trei) zile adunate într-o perioadă de 60 (şaizeci) zile.
(2) Dacă o Cauză de Rezoluțiune, astfel cum este definită în Art. 18. alin. (1) lit. a) – lit.f) cu privire la o Parte, a avut loc sau continuă, cealaltă Parte ("Partea care solicită Rezoluțiunea") poate înceta Contractul ("Rezoluțiune") prin transmiterea unei notificări celeilalte Părţi.
(3) O notificare de Rezoluțiune transmisă conform Art. 18 alin. (2) va indica atât Cauza de Rezoluțiune relevantă pentru Rezoluțiune, cât și ziua la care Contractul va fi considerat încetat prin Rezoluțiune ("Data Rezoluțiunii"). Data Rezoluțiunii nu poate fi anterioară datei la care se consideră că notificarea de Rezoluțiune a fost primită conform Contractului, dar nu mai târziu de 20 (douăzeci) zile calendaristice de la acea dată. Cu efect de la Data Rezoluțiunii, toate obligațiile de plată și de executare ale Părților se înlocuiesc, după caz, cu obligația uneia dintre Părți de a plăti celeilalte daunele pentru neexecutare, în cuantumul (dacă există) calculat conform Anexei 7, reprezentând suma compensatorie prevăzută la Art. 19. Pentru evitarea oricărui dubiu și sub rezerva legii, Partea care nu este în culpă are obligația de a-și minimiza prejudiciile și de a depune toate eforturile comercial rezonabile în acest sens.
(4) Dacă este trimisă o notificare care indică Data Rezoluțiunii, Data Rezoluțiunii va fi cea indicată chiar dacă respectiva Cauză de Rezoluțiune a încetat. La Data Rezoluțiunii, sau cât mai curând posibil după această dată, Partea care solicită Rezoluțiunea va calcula conform prevederilor Anexei 7 şi va notifica cealaltă Parte cu privire la daunele (dacă există), pe care aceasta trebuie să le primească.  
(5) Dreptul de a indica Data Rezoluțiunii potrivit Art. 18 nu afectează dreptul la orice alte remedii pentru neexecutare prevăzute în Contract sau prin lege.
(6) La data ivirii unei Cauze de Rezoluțiune dintre cele prevăzute în prezentul Art.18, alin. (1) lit. d), Partea care solicită Rezoluțiunea nu trebuie să trimită celeilalte Părţi vreo notificare de stabilire a datei încetării Contractului ("Încetare de Drept"), iar într-un asemenea caz, Data Rezoluțiunii va fi data care precede ivirea Cauzei de Rezoluțiune astfel cum este determinată în acest articol, fără a fi nevoie de intervenţia instanţei sau de alte formalități. Efectele rezoluțiunii nu afectează livrările și decontările executate în mod valabil până la data constatării Cauzei de Rezoluțiune, care rămân definitive.
(7) Fără a aduce atingere celor mai sus-menţionate, în cazul în care Cauza de Rezoluțiune indicată în prezentul Art. 18, alin. (1) lit. d) parag. v., se iveşte cu privire la un Terț Garant care este o bancă, acest Contract nu va înceta de drept. 
(8) Fiecare Parte este obligată să notifice imediat cealaltă Parte de îndată ce primeşte informaţii referitoare la ivirea oricărui eveniment la care se face referire în Art. 18, alin. (1) lit. d) cu privire la sine sau la Terțul său Garant, dacă există.
Art. 19. (1) În cazul rezoluțiunii unui Contract încheiat prin modalitatea de tranzacţionare POCB, Partea din cauza căreia se produce rezoluțiunea plăteşte Părţii care nu este în culpă o sumă compensatorie prevăzută în Anexa 7, stabilită de inițiator. 
(2) Suma compensatorie prevăzută la alin. (1) reflectă prejudiciul real și previzibil rezultat din rezoluțiune și se stabilește în condiții egale pentru ambele Părți, indiferent de calitatea acestora de Vânzător sau Cumpărător ori de inițiator al ofertei.
(3) Suma compensatorie nu poate avea caracter vădit disproporționat în raport cu prejudiciul care putea fi prevăzut în mod rezonabil la data încheierii Contractului. Partea care nu este în culpă are obligația de a-și minimiza prejudiciile, potrivit Art. 18 alin. (3).
(4) Modul de determinare a sumei compensatorii, prevăzut în Anexa 7, respectă principiile stabilite la alin. (2) și (3).
Rezoluțiunea Contractului
Art. 20. Contractul nu poate face obiectul rezoluțiunii unilaterale.
Încetarea Contractului
Art. 21. (1) Prezentul Contract încetează să-şi producă efectele în următoarele cazuri:
a) expirarea perioadei de valabilitate stabilită conform prevederilor Art. 9 alin.(1);
b) prin acordul Părţilor;
c) prin rezoluțiune, de către oricare Parte în conformitate cu prevederile Art. 18; 
d) retragerea licenței, după caz, Partea care se aflǎ în aceasta situaţie are obligaţia, în cel mult 3 (trei) zile lucrătoare de la apariţia situaţiei, sǎ notifice celeilalte Pǎrţi data apariţiei situaţiei, care va fi consideratǎ data de la care prezentul Contract înceteazǎ sǎ-şi producǎ efectele;  
 e) În caz justificare datorită unui impediment (forță majoră), conform Art. 23;
(2) Părțile se angajează să-și îndeplinească toate obligațiile care au luat naștere pe perioada de derulare a Contractului până la încetarea acestuia. 
Modificarea circumstanţelor
Art. 22. 
(1) În sensul prezentului Contract, „modificare de circumstanţe” semnifică intrarea în vigoare a unor acte normative şi reglementări aplicabile, ce modifică şi/sau abrogă acte normative şi reglementări incidente existente la Data de intrare în vigoare a prezentului Contract.  
(2) Modificarea circumstanţelor se va reflecta prin acte adiţionale încheiate între Părţi, numai dacă actele normative sau reglementările ANRE respective impun în mod expres încheierea de acte adiționale la Contract pentru reflectarea noilor reglementări. 
Pentru evitarea oricărui dubiu, variațiile de preț ale energiei electrice din piață nu reprezintă modificare de circumstanțe.
Justificarea datorită unui impediment (Forţă majoră)
Art. 23.	(1) Neexecutarea obligaţiei de o Parte contractuală în întregime sau în parte, este justificată dacă ea se datorează unui impediment în afara controlului debitorului şi dacă Părţii nu i se putea cere în mod rezonabil să evite sau să depăşeacă impedimentul ori consecinţele acestuia.
(2) În cazul în care impedimentul justificator este doar temporar, justificarea produce efecte pe durata existenţei impedimentului. Totuşi, dacă întârzierea capătă trăsăturile neexecutării esenţiale, creditorul poate să recurgă la mijloacele juridice de apărare întemeiate pe o asemenea neexecutare.
(3) Partea contractuală care se află sub acţiunea impedimentului, are obligaţia de a înştiinţa Partea opusă despre impedimente şi efectele lui asupra capacităţii de a executa, într-un termen rezonabil după ce a cunoscut sau trebuia să cunoască aceste circumstanţe, însă în orice caz în cel mult 3 (trei) zile calendaristice.
(4) Cu toate acestea, impedimentul nu eliberează Partea contractuală de a-şi îndeplini obligaţiile contractuale în acea parte, în care aceasta este posibil în circumstanţele menţionate.
(5) În cazul în care impedimentul va continua să acţioneze mai mult de 90 (nouăzeci) zile calendaristice consecutive, fiecare Parte este în drept să declare rezoluțiunea prezentului Contract.
(6) Nu constituie impediment justificator lipsa resurselor financiare, modificarea condițiilor de piață, variația prețului energiei electrice, creșterea costurilor de echilibrare, lipsa energiei disponibile la participant sau neexecutarea obligațiilor de către partenerii contractuali ai Participantului.
Litigii
Art. 24. (1) Prezentul Contract este supus şi interpretat potrivit legislației naționale.
(2) Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 (zece) zile calendaristice, se vor înainta spre soluţionare, instanţelor judecătoreşti competente.
Limitarea răspunderii pentru daune indirecte
Art. 25.
(1) Cu excepția cazurilor de intenție sau de neglijență gravă, niciuna dintre Părți nu răspunde față de cealaltă Parte pentru daune indirecte sau de consecință, inclusiv, dar fără a se limita la, profitul nerealizat, pierderea de oportunități comerciale, pierderea de producție ori economiile preconizate și nerealizate, care decurg din sau în legătură cu executarea prezentului Contract.
(2) Prevederile alin. (1) se aplică în mod egal ambelor Părți și nu aduc atingere: (a) obligației Cumpărătorului de a achita integral prețul energiei electrice livrate; (b) obligațiilor de plată a penalităților, a sumelor compensatorii și a costurilor de dezechilibru, stabilite potrivit prezentului Contract și anexelor sale; și (c) dreptului Părții prejudiciate de a recupera costurile directe, rezonabile și justificate documentar, suportate ca urmare a neexecutării de către cealaltă Parte.
(3) Răspunderea totală a unei Părți în temeiul prezentului Contract, cu excepția cazurilor de intenție sau de neglijență gravă și a obligațiilor de plată a prețului energiei electrice livrate, nu poate depăși valoarea prejudiciului real și previzibil la momentul încheierii Contractului.
Notificări
Art. 26. 
(1) Orice notificare de punere în întârziere sau solicitare cerută sau autorizată prin prezentul Contract (cu excepția celor fizice referitoare la schimburile bloc) va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi:
(i) predată personal Părţii respective, sau 
(ii) transmisă prin scrisoare recomandată cu confirmare de primire cerută de către Partea în cauză, sau 
(iii) transmisă prin e-mail, cu confirmare obligatorie a recepției de către destinatar la adresele indicate de Părți, urmată şi de o copie prin scrisoare cu confirmare prin poştă expediată în termen de 1 (una) zi lucrătoare, în cazul documentelor semnate olograf;
(2) Notificările, punerile în întârziere sau solicitările vor fi trimise conform mențiunilor precizate în Anexa nr. 8:
Mențiunile precizate în Anexa nr. 8 pot fi schimbate oricând de oricare dintre Părţi prin notificare scrisă către cealaltă Parte, notificarea producând efecte începând cu data primirii.
(3) Orice notificare, punere în întârziere sau solicitare va fi considerată primită de către destinatar:
(i)  la momentul predării, dacă este înmânată personal Părţii respective;
(ii) în termen de 3 (trei) zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);
(iii) la data primirii e-mail-ului, cu confirmarea obligatorie a recepției de către destinatar la adresele indicate de Părți, cu condiția transmiterii originalului personal sau prin poștă, în cazul documentelor semnate olograf.
Dispoziţii finale
Art. 27. Prezentul Contract şi toate obligaţiile care rezultă pentru Părţi din derularea acestuia se supun, în totalitate şi sub toate aspectele, legislaţiei naționale în vigoare.
[bookmark: _Hlk37236234]Art. 28. Anexele 1 – 7 fac parte integrantă din prezentul Contract.
Art. 29. Părțile pot decide să semneze electronic acest Contract prin semnătură electronică calificată furnizată de o entitate certificată în conformitate cu prevederile Legii nr. 124/2022 privind identificarea electronică și serviciile de încredere.

[bookmark: _Hlk204776547]Prezentul Contract a fost încheiat la data de […...........…] în două exemplare, câte unul pentru fiecare Parte.

      SEMNATARI:

	Din partea Vânzătorului	                Din partea	 Cumpărătorului	
  ….............….                                                             ….............….			                                

Anexa 1 la Contractul nr. ____ din ____

DEFINIŢII ŞI TERMENI
	Agregator
	Participantul la piaţa energiei electrice care oferă servicii de comercializare, achiziționare sau licitare pe orice piață a energiei electrice, în sensul Legii nr. 164/2025 cu privire la energia electrică, a sarcinilor combinate ale mai multor consumatori finali sau a energiei electrice produse de mai multe surse, în vederea vânzării, cumpărării sau licitării pe piețele de energie electrică, inclusiv pe POCB, în condițiile legislației aplicabile.

	ANRE
	Agenția Națională pentru Reglementare în Energetică. 

	Cantitate de energie 
	Cantitatea de energie electrică tranzacţionată între Părţi.

	Confirmare de tranzacție
	Document emis de OPEM S.R.L., care confirmă o tranzacţie încheiată pe POCB.

	Garanție de bună execuție
	Garanția constituită de una sau ambele Părți, în forma, cuantumul, termenul și condițiile prevăzute de prezentul Contract și de Anexa 6, pentru garantarea executării obligațiilor asumate în baza Contractului, inclusiv obligațiile de livrare, cumpărare, plată, notificare, constituire/ reconstituire a garanțiilor și plată a sumelor compensatorii sau penalităților aplicabile.

	Ofertă Bandă 
	Oferta de vânzare sau cumpărare de energie electrică cu livrare în bandă la putere constantă între orele 00:00-24:00 EET/EEST/ora locală, în fiecare zi  a perioadei de livrare, în conformitate cu profilurile stabilite în Anexa 2; 

	Ofertă Vârf 
	Oferta de vânzare sau cumpărare de energie electrică cu livrare la putere constantă, la vârf de sarcină în fiecare zi a perioadei de livrare, conform Anexei 2;

	Oferta Gol 
	Oferta de vânzare sau cumpărare de energie electrică cu livrare la putere constantă, la gol de sarcină în fiecare zi a perioadei de livrare, conform Anexei 2;

	OPEM
	„Operatorul Pieței de Energie M” S.R.L., societate înregistrată în conformitate cu legislația Republicii Moldova, care acționează în calitate de operator al pieței energiei electrice, organizator și administrator al Pieței Organizate a Contractelor Bilaterale, în condițiile legislației aplicabile, ale reglementărilor ANRE, ale Contractului-cadru de participare la POCB și ale Procedurii POCB, fără a deveni parte la prezentul Contract de vânzare-cumpărare;

	Participant la POCB
	Participant la piață, care se înscrie la Piața Organizată de Contracte Bilaterale de energie electrică şi respectă Contractul cadru de participare la POCB, precum şi prevederile reglementărilor naţionale şi/sau comunitare corespunzătoare participării la piaţa de energie electrică;

	Procedura POCB
	Procedura privind tranzacționarea pe Piața Organizată a Contractelor Bilaterale, avizată de ANRE, cu modificările și completările ulterioare;

	Profil de livrare
	Profilul de livrare a energiei electrice contractate (bandă, vârf sau gol), stabilit conform Anexei 2;

	Rezultatul licitației
	Rezultatul sesiunii de licitație desfășurate pe POCB,  stabilește părţile contractante pentru fiecare tranzacție, preţul de închidere a licitaţiei, puterea pe ID şi cantitatea totală de energie electrică tranzacţionată pentru fiecare tranzacție, existența condițiilor de actualizare de preț și variație a puterii pe ID;

	RPEE
	Regulile pieţei energiei electrice aprobate prin Hotărârea Consiliului de administrație al Agenției Naționale pentru Reglementare în Energetică nr. 283/2020, cu modificările și completările ulterioare; 

	Termen limită de plată
	Termen limită înscris pe factura emisă de către Vânzător funcţie de durata perioadei de livrare a energiei electrice, conform prevederilor prezentului Contract;

	Suma compensatorie
	Suma datorată de o Parte celeilalte Părți, în cazurile și condițiile prevăzute de prezentul Contract, de Anexa 7 și de Procedura POCB, ca urmare a neexecutării, executării necorespunzătoare, rezoluțiunii ori încetării anticipate a Contractului din culpa uneia dintre Părți, în condițiile Art. 19;

	Terț Garant
	Persoana care, la solicitarea unei Părți, garantează executarea obligațiilor acesteia din prezentul Contract, inclusiv prin scrisoare de garanție bancară de bună execuție;

	Zi lucrătoare
	Orice zi, alta decât sâmbăta, duminica și/sau sărbători legale conform legii aplicabile.


















Anexa 2 la Contractul nr. ____ din ____


CANTITATEA DE ENERGIE ELECTRICĂ

Art. 1. Cantitatea de energie electrică contractată între Părţi este de ................ MWh la o putere constantă  de ……..MW pe ID (ore EET/EEST/ora locală).
	[bookmark: _Hlk8206549]Profil*)
	

	Bandă LD (Luni-Duminică, 00:00-24:00 EET/EEST/ora locală)
	

	Vârf 1 (Luni-Vineri, 06:00-22:00 EET/EEST/ora locală)
	

	Vârf 2 (Luni-Duminică, 06:00-22:00 EET/EEST/ora locală)
	

	Vârf seară 1 (Luni-Vineri, 17:00-21:00 EET/EEST/ora locală)
	

	Vârf seară 2 (Luni-Duminică, 17:00-21:00 EET/EEST/ora locală)
	

	Gol 1 (Luni-Vineri, 00:00-06:00 și 22:00-24:00 EET/EEST/ora locală și Sâmbătă-Duminică, 00:00-24:00 EET/EEST/ora locală)
	

	Vârf/gol liber definit ……………………………………………………………………………………
	



Art. 2. 	Opțiunea privind procentul de variație/flexibilitate:
o se aplică
o nu se aplică

Partea îndreptățită să exercite opțiunea privind procentul de variație:
o Vânzător
o Cumpărător
o Oricare dintre Părți

Procentul de variație maximă a cantității pe interval de decontare a dezechilibrelor este de ........... % și va fi activat în conformitate cu prevederile prezentei Anexe.
În situaţia neacceptării de către o Parte contractuală a activării opţiunii privind variaţia puterii pe interval de decontare a dezechilibrelor, se consideră cantitatea notificată la OST, ca fiind aceea conform solicitării privind activarea opțiunii de modificare a cantității pe interval de decontare a dezechilibrelor. 
În situaţia activării de către ambele Părți a opțiunii privind variația puterii pe interval de decontare a dezechilibrelor, se va lua în considerare notificarea transmisă la OST, cu valoarea cea mai mică.

Art. 3. Perioada de livrare a energiei electrice stabilită la Art.1 este:
  ….Zi/Luna/An…… – ……Zi/Luna/An……

SEMNATARI:
Din partea Vânzătorului	                Din partea	 Cumpărătorului	                            
….............….                                                                          ….............….


Anexa 3 la Contractul nr. ____ din ____........



PREȚUL DE CONTRACT




Art. 1. Preţul de contract (Pinch) pentru fiecare MWh este ........... MDL/MWh.
Art. 2. Opțiunea privind aplicarea formulei de ajustare a prețului de Contract: ☐ se aplică ☐ nu se aplică
În cazul în care opțiunea se aplică, formula de ajustare a prețului de contract de la Art. 1 este
		......................................................................................................
Termenii utilizati in formula de ajustare a prețului de atribuire a Contractului au următoarea semnificație:
		......................................................................................................
Art. 3. Preţul de contract nu include TVA. 






SEMNATARI:

	Din partea Vânzătorului	                Din partea	 Cumpărătorului	
	                    ….............….                                                             ….............….
                               
           






Anexa 4 la Contractul nr. ____ din ____........



DATELE REFERITOARE LA PARTEA RESPONSABILĂ CU ECHILIBRAREA (PRE)



Pentru Vânzător:


· denumirea PRE: __________;
· codul EIC al PRE: ______________;
· Date de contact:




Pentru Cumpărător:

· denumirea PRE: __________;
· codul  EIC PRE: ______________;
· Date de contact: 


	



SEMNATARI:

	Din partea Vânzătorului	                Din partea	 Cumpărătorului	
	                    ….............….                                                             ….............….








Anexa 5 la Contractul nr. ____ din ____........



FACTURARE ŞI CONDIŢII DE PLATĂ



Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea POCB. Articolele vor preciza termenele și modalitățile de plată







SEMNATARI:
	
	Din partea Vânzătorului	                Din partea	 Cumpărătorului	
	                    ….............….                                                             ….............….



Anexa 6 la Contractul nr. ____ din ____........



GARANŢII DE BUNĂ EXECUŢIE



[bookmark: _Hlk8718937]NOTĂ: Textul acestei Anexe va fi completat de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin POCB Articolele vor preciza tipurile de garanții, modalitatea de constituire, cuantumul și valabilitatea acestora. Garanția de bună execuție trebuie să fie irevocabilă, necondiționată și executabilă la prima cerere, emisă de o bancă acceptabilă pentru beneficiarul garanției sau, la alegerea Părții obligate, constituită prin garanție a societății-mamă, prin colateral în numerar ori prin alt instrument echivalent acceptat de beneficiar; și valabilă până la îndeplinirea integrală a obligațiilor garantate, inclusiv pentru o perioadă de minimum [●] zile după ultima zi de livrare sau, după caz, după ultima scadență de plată.




SEMNATARI:
	
	Din partea Vânzătorului	                Din partea	 Cumpărătorului	
	                    ….............….                                                             ….............….



Anexa 7 la Contractul nr. ____ din ____........



PENALITĂȚI ȘI DAUNE



Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare POCB. Articolele vor preciza cuantumul penalităților, valoarea daunelor sau modul de stabilire a acestora, termenul de plată a acestora și orice alte aspecte în legatură cu penalitățile.






SEMNATARI:
	
	Din partea Vânzătorului	                Din partea	 Cumpărătorului	
	                    ….............….                                                             ….............….



Anexa 8 la Contractul nr. ____ din ____........




ADRESELE JURIDICE ŞI RECHIZITELE PĂRŢILOR


	
	Vânzător
	Cumpărător

	MD
	
	

	IDNO
	
	

	Cod TVA
	
	

	Licența (nr., serie, data emiterii)
	
	

	IBAN
	
	

	B.C.
	
	

	Cod BIC
	
	

	e-mail:
	
	




Persoane de contact


	
	Vânzător
	Cumpărător

	Nume/functia/email/tel de contact
	
	




